stanford-oval/wikipedia huggingface dataset:
ปกรณ์ ลัม
แหล่งข้อมูลอื่น

ปกรณ์ ลัม ที่เฟซบุ๊ก
ปกรณ์ ลัม ที่เอกซ์ (ทวิตเตอร์)
ปกรณ์ ลัม ที่ยูทูบ
ปกรณ์ ลัม ที่อินสตาแกรม
เลื่อย

เลื่อย เป็นเครื่องมือชนิดหนึ่งที่ประกอบด้วยใบเลื่อย ลวด หรือโซ่ ใช้สำหรับตัดวัสดุ
มนุษย์เริ่มใช้เลื่อยจากวัสดุที่มีลักษณะหยัก และเมื่อมนุษย์เรียนรู้วิธีใช้เหล็ก ก็กลายมาเป็นวัสดุที่นิยมใช้ทำใบเลื่อยทุกประเภท มีเลื่อยมือและเลื่อยไฟฟ้าหลายประเภท รวมถึงใบเลื่อยหลายประเภท
เลื่อยใช้ในการตัดวัสดุ โดยเฉพาะไม้ แต่บางครั้งก็เป็นโลหะหรือหิน
สมศักดิ์ เทพสุทิน
ประวัติ

สมศักดิ์ เทพสุทิน มีชื่อเล่นว่า "เอ็ม" เป็นบุตรของนายประเสริฐ และนางพร เทพสุทิน เกิดวันที่ 13 มกราคม พ.ศ. 2498 ที่ตำบลคลองตาล อำเภอศรีสำโรง จังหวัดสุโขทัย สำเร็จการศึกษาชั้น มศ.3 จากโรงเรียนศรีสำโรงชนูปถัมภ์ จังหวัดสุโขทัย จบการศึกษามัธยมศึกษาตอนปลาย จากโรงเรียนอำนวยศิลป์ พระนคร จบการศึกษาจาก ปริญญาตรีวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง ในปี พ.ศ. 2521 และ ปริญญาโทรัฐศาสตร์มหาบัณฑิต (สาขาบริหารรัฐกิจ) มหาวิทยาลัยธรรมศาสตร์ ในปี พ.ศ. 2538
ชีวิตครอบครัว สมรสกับอนงค์วรรณ เทพสุทิน มีบุตร - ธิดา 2 คน คือ ณัฐธิดา เทพสุทิน และ เทิดไท เทพสุทิน และดำเนินธุรกิจก่อสร้าง (ห้างหุ้นส่วน สุโขทัย เอ็นจิเนียริ่ง จำกัด) และกิจการฟาร์ม (เทิดไทฟาร์ม) ซึ่งหลังจากโดนตัดสิทธิ์ทางการเมืองจากการยุบพรรคไทยรักไทย สมศักดิ์ได้กลับมาบริหารเทิดไทฟาร์ม
พี่ชายของภรรยานายสมศักดิ์ เทพสุทิน ได้แก่ นายมนู พุกประเสริฐ นายกองค์การบริหารส่วนจังหวัดสุโขทัยสองสมัย
พ.ศ. 2556 ดำรงตำแหน่งประธานสโมสรฟุตบอลจังหวัดสุโขทัย
การเมือง

สมศักดิ์ เทพสุทิน เป็นสมาชิกสภาผู้แทนราษฎรจังหวัดสุโขทัย ตั้งแต่ปี 2526 ได้รับตำแหน่งรัฐมนตรีครั้งแรกในรัฐบาลของพลเอก สุจินดา คราประยูร ในตำแหน่งรัฐมนตรีช่วยว่าการกระทรวงสาธารณสุข ในรัฐบาลชุดต่อมาของชวน หลีกภัย จึงได้รับตำแหน่งรัฐมนตรีอีกครั้ง เป็นรัฐมนตรีช่วยว่าการกระทรวงคมนาคม ต่อมาในคณะรัฐมนตรีบรรหาร เขาได้รับตำแหน่งรัฐมนตรีช่วยว่าการกระทรวงคมนาคมเช่นเดิม ต่อเนื่องมาจนกระทั่งรัฐบาลของพลเอก ชวลิต ยงใจยุทธ และยังได้รับการปรับใปดำรงตำแหน่งรัฐมนตรีว่าการกระทรวงสาธารณสุข
สมศักดิ์ เทพสุทิน ได้รับตำแหน่งรัฐมนตรีว่าการกระทรวงอุตสาหกรรม ในรัฐบาลชวน 2 ต่อมาจึงได้ย้ายมาสังกัดพรรคไทยรักไทย และลงสมัครสมาชิกสภาผู้แทนราษฎร ระบบบัญชีรายชื่อ ของพรรคไทยรักไทย ในการเลือกตั้งปี 2544 โดยให้ภรรยาลงสมัครในระบบเขตแทน และสมศักดิ์ ยังได้รับตำแหน่งรัฐมนตรีว่าการกระทรวงอุตสาหกรรม ในปี 2545 แล้วจึงปรับมารับตำแหน่งรัฐมนตรีว่าการกระทรวงเกษตรและสหกรณ์ ในปี พ.ศ. 2546 และเป็นรองนายกรัฐมนตรีในเวลาต่อมา จากนั้นในปี 2548 จึงได้รับตำแหน่งรัฐมนตรีอีกครั้งในรัฐบาลทักษิณ 2 เป็นรัฐมนตรีว่าการกระทรวงการท่องเที่ยวและกีฬา และปรับเปลี่ยนมาเป็นรัฐมนตรีว่าการกระทรวงแรงงาน
สมศักดิ์ เป็นหัวหน้ากลุ่มการเมืองในพรรคไทยรักไทยที่ชื่อ "กลุ่มวังน้ำยม" อันเป็นกลุ่มใหญ่ที่สุดในพรรค ในการหาเสียงการเลือกตั้งในปี 2548 สมศักดิ์ มีนโยบายที่รู้จักกันเป็นอย่างดี คือ "โคล้านตัว" เป็นนโยบายที่จะทำการแจกโคให้แก่เกษตรกรฟรีทั่วประเทศ และเป็นที่มาของการจัดตั้งบริษัท ส่งเสริมธุรกิจเกษตรกรไทย จำกัด แต่โครงการดังกล่าวก็ไม่ประสบความสำเร็จ สามารถดำเนินการจัดหาโคได้เพียง 21,684 ตัวเท่านั้น
การเมือง > หลังรัฐประหาร พ.ศ. 2549

หลังการรัฐประหารในปี 2549 สมศักดิ์และกลุ่มวังน้ำยมได้ลาออกจากพรรคไทยรักไทย ไปจัดตั้งกลุ่มของตัวเองขึ้นมาใหม่ ใช้ชื่อว่า "กลุ่มมัชฌิมา" ต่อมาในปี 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 แต่ก็ยังดำเนินการทางการเมือง ด้วยการนำพาสมาชิกที่เหลือไปสังกัดกับทางพรรคประชาราช โดยที่นางอนงค์วรรณได้เป็นเลขาธิการพรรคในเวลาต่อมา แต่ก็อยู่กับทางพรรคประชาราชได้ไม่นาน เมื่อประชัย เลี่ยวไพรัตน์ มีความเห็นไม่ลงตัวกับเสนาะ เทียนทอง กลุ่มของประชัยและสมศักดิ์จึงได้ไปรวมตัวกันใหม่ ในชื่อ พรรคมัชฌิมาธิปไตย โดยที่นางอนงค์วรรณก็ได้เป็นเลขาธิการพรรคด้วย
ต่อมาในปี 2551 ศาลรัฐธรรมนูญ ได้มีคำพิพากษายุบพรรคมัชฌิมาธิปไตย และตัดสิทธิกรรมการบริหารพรรคเป็นเวลา 5 ปี ทำให้ ส.ส. ในกลุ่มของนายสมศักดิ์ จึงได้ย้ายมาร่วมกิจกรรมทางการเมืองกับกลุ่มเพื่อนเนวิน ในนามพรรคภูมิใจไทย และนายสมศักดิ์ ก็ยังนับได้ว่าเป็นผู้ที่มีอิทธิพลในฐานะแกนนำกลุ่ม ส.ส. ซึ่งสื่อมวลชนให้ชื่อกลุ่มแกนนำนี้ว่า "8ส.+ส.พิเศษ" อันประกอบด้วย สมศักดิ์ เทพสุทิน สมคิด จาตุศรีพิทักษ์ สมศักดิ์ ปริศนานันทกุล สุวิทย์ คุณกิตติ สุวัจน์ ลิปตพัลลภ สุรนันทน์ เวชชาชีวะ สนธยา คุณปลื้ม และสรอรรถ กลิ่นประทุมส่วน ส.พิเศษ คือ คุณหญิงสุดารัตน์ เกยุราพันธุ์
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 16
การเมือง > หลังรัฐประหาร พ.ศ. 2557

ในปี 2561 สมศักดิ์ ได้ระบุจะไม่ทำการยืนยันสมาชิกกับพรรคเพื่อไทย ซึ่งเท่ากับสิ้นสุดการเป็นสมาชิกพรรค และได้ประกาศเข้าร่วมงานกับ พรรคพลังประชารัฐ พร้อมกับเปลี่ยนชื่อกลุ่มการเมืองของตนจากกลุ่ม วังน้ำยม หรือ มัชฌิมา เป็น กลุ่มสามมิตร โดยจับมือกับสุริยะ จึงรุ่งเรืองกิจ อดีตเลขาธิการ พรรคไทยรักไทย ผู้เป็นหัวหน้ากลุ่มสามมิตรทำการทาบทามบรรดาอดีต ส.ส. ส.ว. และนักการเมืองท้องถิ่นให้เข้าร่วมงานกับ พรรคพลังประชารัฐ
กระทั่งวันที่ 17 มีนาคม พ.ศ. 2566 สมศักดิ์ได้แถลงลาออกจากการเป็นรัฐมนตรีว่าการกระทรวงยุติธรรม ลาออกจากพรรคพลังประชารัฐ และได้ย้ายกลับไปร่วมงานกับพรรคเพื่อไทยอีกครั้ง พร้อมอดีตรัฐมนตรีว่าการกระทรวงอุตสาหกรรม อดีตรองหัวหน้าพรรคพลังประชารัฐ และอดีตหัวหน้ากลุ่มสามมิตร สุริยะ จึงรุ่งเรืองกิจ  หลังการเลือกตั้ง พ.ศ. 2566 เขาได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย และได้รับแต่งตั้งเป็นรองนายกรัฐมนตรี ในรัฐบาลเศรษฐา ทวีสิน แต่ต่อมาถูกโยกย้ายตำแหน่งไปเป็นรัฐมนตรีว่าการกระทรวงสาธารณสุข แทน น.พ.ชลน่าน ศรีแก้ว
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2536 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

| ด ค กรัฐมนตรีว่าการกระทรวงอุตสาหกรรม ของไทย |
| --- | --- | --- |
|  มุนี  ผัน  สพรั่ง  หม่อมหลวงอุดม  หลวงศุภชลาศัย  สงวน  ทองอินทร์  หม่อมสนิทวงศ์เสนี  สุกิจ  บัญญัติ  ประมาณ  หลวงสวัสดิ์กลยุทธ  กฤช  บุณย์  พงษ์  กฤษณ์  โอสถ  อรุณ  นิธิพัฒน์  สุรินทร์  ชาติชาย  เพิ่ม  เกษม  ประสิทธิ์  ประสงค์  อบ  จิรายุ  ประมวล  บรรหาร  สิปปนนท์  สมพงษ์  สนั่น  ไตรรงค์  ไชยวัฒน์  โฆสิต  กร  สมศักดิ์  สุวัจน์  สุริยะ  พินิจ  พงษ์ศักดิ์  วัฒนา  สุวิทย์  มิ่งขวัญ  ประชา  ชาญชัย  ชัยวุฒิ  วรรณรัตน์  หม่อมราชวงศ์พงษ์สวัสดิ์  ประเสริฐ  จักรมณฑ์  อรรชกา  อุตตม  พิมพ์ภัทรา  เอกนัฏ  (รัฐมนตรีช่วย) หม่อมหลวงกรี  หม่อมหลวงอุดม  หลวงคหกรรมบดี  หลวงประสิทธิ์จักรการ  หลวงอรรถพรพิศาล  เสมอ  เลื่อน  ประมาณ  ชื่น  สงวน  สอาด  ประกายเพชร  แสวง  วัฒนา  แผน  บรรหาร  บุญยิ่ง  วิมล  อาชว์  โกศล  ไกรสร  วิสิษฐ์  จิรายุ  เฉลิมพันธ์  บรม  วงศ์  ประโยชน์  อนันต์  มีชัย  ประมวล  สมบูรณ์  กร  ดุสิต  ไพฑูรย์  สมาน  ประยูร  วีระ  เรืองวิทย์  อุดมศักดิ์  พรเทพ  เกียรติชัย  ประเทือง  สนธยา  อนุสรณ์  สมภพ  ปรีชา  พลกฤษณ์  อนุรักษ์  สุริยะ  วุฒิชัย  พิเชษฐ  ปิยะบุตร  ฐานิสร์  สมชาย  |  มุนี  ผัน  สพรั่ง  หม่อมหลวงอุดม  หลวงศุภชลาศัย  สงวน  ทองอินทร์  หม่อมสนิทวงศ์เสนี  สุกิจ  บัญญัติ  ประมาณ  หลวงสวัสดิ์กลยุทธ  กฤช  บุณย์  พงษ์  กฤษณ์  โอสถ  อรุณ  นิธิพัฒน์  สุรินทร์  ชาติชาย  เพิ่ม  เกษม  ประสิทธิ์  ประสงค์  อบ  จิรายุ  ประมวล  บรรหาร  สิปปนนท์  สมพงษ์  สนั่น  ไตรรงค์  ไชยวัฒน์  โฆสิต  กร  สมศักดิ์  สุวัจน์  สุริยะ  พินิจ  พงษ์ศักดิ์  วัฒนา  สุวิทย์  มิ่งขวัญ  ประชา  ชาญชัย  ชัยวุฒิ  วรรณรัตน์  หม่อมราชวงศ์พงษ์สวัสดิ์  ประเสริฐ  จักรมณฑ์  อรรชกา  อุตตม  พิมพ์ภัทรา  เอกนัฏ  (รัฐมนตรีช่วย) หม่อมหลวงกรี  หม่อมหลวงอุดม  หลวงคหกรรมบดี  หลวงประสิทธิ์จักรการ  หลวงอรรถพรพิศาล  เสมอ  เลื่อน  ประมาณ  ชื่น  สงวน  สอาด  ประกายเพชร  แสวง  วัฒนา  แผน  บรรหาร  บุญยิ่ง  วิมล  อาชว์  โกศล  ไกรสร  วิสิษฐ์  จิรายุ  เฉลิมพันธ์  บรม  วงศ์  ประโยชน์  อนันต์  มีชัย  ประมวล  สมบูรณ์  กร  ดุสิต  ไพฑูรย์  สมาน  ประยูร  วีระ  เรืองวิทย์  อุดมศักดิ์  พรเทพ  เกียรติชัย  ประเทือง  สนธยา  อนุสรณ์  สมภพ  ปรีชา  พลกฤษณ์  อนุรักษ์  สุริยะ  วุฒิชัย  พิเชษฐ  ปิยะบุตร  ฐานิสร์  สมชาย  |  |
| ด ค กรัฐมนตรีว่าการกระทรวงการท่องเที่ยวและกีฬา ของไทย |
| --- | --- | --- |
|  สนธยา  สมศักดิ์  ประชา  สุวิทย์  วีระศักดิ์  ชุมพล  สมศักย์  กอบกาญจน์  พิพัฒน์  สุดาวรรณ  เสริมศักดิ์  สรวงศ์  (รัฐมนตรีช่วย) ณัฐ  |  สนธยา  สมศักดิ์  ประชา  สุวิทย์  วีระศักดิ์  ชุมพล  สมศักย์  กอบกาญจน์  พิพัฒน์  สุดาวรรณ  เสริมศักดิ์  สรวงศ์  (รัฐมนตรีช่วย) ณัฐ  |  |
| ด ค กพรรคกิจสังคม |
| --- | --- | --- |
| หัวหน้าพรรค |  หม่อมราชวงศ์คึกฤทธิ์ ปราโมช (1)  สิทธิ เศวตศิลา  หม่อมราชวงศ์คึกฤทธิ์ ปราโมช (2)  มนตรี พงษ์พานิช  บุญพันธ์ แขวัฒนะ  สุวิทย์ คุณกิตติ  พยุง นพสุวรรณ  เจษฎา ตันติบัญชาชัย  อรรถพล ชัยนันท์สมิตย์  ทองพูล ดีไพร  |  |
| เลขาธิการพรรค |  โกศล ไกรฤกษ์  พงส์ สารสิน  สุรัตน์ โอสถานุเคราะห์  มนตรี พงษ์พานิช  ประยุทธ์ ศิริพานิชย์  เขษม ไกรสรรณ์  บุญพันธ์ แขวัฒนะ  เฉลิม อยู่บำรุง  สุวิทย์ คุณกิตติ  สมศักดิ์ เทพสุทิน  ระวี หิรัญโชติ  เจษฎา ตันติบัญชาชัย  อุทัย นิ่มสุวรรณ  ปราโมทย์ ตามควร  อำนวย ศิริทองสุข  สยมภู เกียรติสยมภู  |  |
สนธิ บุญยรัตกลิน

สำหรับบุคคลอื่นที่ชื่อ สนธิ ดูที่ สนธิ
| สนธิ บุญยรัตกลินม> ป.ช. ม.ว.ม. |
| --- | --- |
สนธิใน พ.ศ. 2552

ผู้ใช้อำนาจนายกรัฐมนตรี  ในฐานะหัวหน้าคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข
ดำรงตำแหน่ง 19 กันยายน พ.ศ. 2549 – 1 ตุลาคม พ.ศ. 2549 (12 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
ก่อนหน้า: ทักษิณ ชินวัตร (นายกรัฐมนตรี)
ถัดไป: สุรยุทธ์ จุลานนท์ (นายกรัฐมนตรี)
รองนายกรัฐมนตรี
ดำรงตำแหน่ง 1 ตุลาคม พ.ศ. 2550 – 28 มกราคม พ.ศ. 2551 (3 เดือน 27 วัน)ดำรงตำแหน่งร่วมกับ  หม่อมราชวงศ์ปรีดิยาธร เทวกุล โฆสิต ปั้นเปี่ยมรัษฎ์ ไพบูลย์ วัฒนศิริธรรม
นายกรัฐมนตรี: สุรยุทธ์ จุลานนท์
ประธานคณะมนตรีความมั่นคงแห่งชาติ
ดำรงตำแหน่ง 1 ตุลาคม พ.ศ. 2549 – 1 ตุลาคม พ.ศ. 2550 (1 ปี)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
ก่อนหน้า: ตนเอง (ในฐานะหัวหน้าคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข)
ถัดไป: พลอากาศเอก ชลิต พุกผาสุข (รักษาการ)
ผู้บัญชาการทหารบก
ดำรงตำแหน่ง 1 ตุลาคม พ.ศ. 2548 – 30 กันยายน พ.ศ. 2550 (1 ปี 11 เดือน 29 วัน)
ก่อนหน้า: พลเอก ประวิตร วงษ์สุวรรณ
ถัดไป: พลเอก อนุพงษ์ เผ่าจินดา
 
ข้อมูลส่วนบุคคล
เกิด: 2 ตุลาคม พ.ศ. 2489 (78 ปี) จังหวัดปทุมธานี ประเทศไทย
ศาสนา: อิสลาม
พรรคการเมือง: มาตุภูมิ (2551–2561) ชาติไทยพัฒนา (2561–ปัจจุบัน)
คู่สมรส:   สุกัญญา บุญยรัตกลิน  ปิยะดา บุญยรัตกลิน  วรรณา บุญยรัตกลิน 
บุตร: นิธิ นิรินทร์ สุทธิเวท สุธาวิทย์ เอกรินทร์ ศศิภา
บุพการี: สนั่น บุญยรัตกลิน (บิดา) มณี บุญยรัตกลิน (มารดา)
ศิษย์เก่า: โรงเรียนนายร้อยพระจุลจอมเกล้า สถาบันวิชาการทหารบกชั้นสูง วิทยาลัยป้องกันราชอาณาจักร มหาวิทยาลัยรามคำแหง (Ph.D.)
ลายมือชื่อ: 
ยศที่ได้รับการแต่งตั้ง
รับใช้:  ไทย
สังกัด: กองทัพบกไทย
ประจำการ: พ.ศ. 2512–2550
ยศ:  พลเอก
บังคับบัญชา: กองทัพบก
ผ่านศึก: สงครามเวียดนาม การก่อการกำเริบคอมมิวนิสต์ในประเทศไทย ความไม่สงบในชายแดนภาคใต้ของประเทศไทย

พลเอก สนธิ บุญยรัตกลิน (เกิด 2 ตุลาคม พ.ศ. 2489) ชื่อเล่น บัง เป็นทหารบกและนักการเมืองชาวไทย เคยดำรงตำแหน่งรองนายกรัฐมนตรี ในรัฐบาล พลเอก สุรยุทธ์ จุลานนท์ หัวหน้าพรรคมาตุภูมิ และสมาชิกสภาผู้แทนราษฎรแบบบัญชีรายชื่อ (ชุดที่ 24) ผู้บัญชาการทหารบก หัวหน้าคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ซึ่งก่อรัฐประหาร ใน พ.ศ. 2549 และประธานคณะมนตรีความมั่นคงแห่งชาติ
ประวัติ > ชีวิส่วนตัว

พลเอก สนธิ เกิดเมื่อวันที่ 2 ตุลาคม พ.ศ. 2489 เป็นบุตรของ พันเอก สนั่น (นามสกุลเดิม อหะหมัดจุฬา)และนางมณี บุญยรัตกลิน ชาวไทยเชื้อสายมอญ เป็นบุตรชายคนโตในบรรดาพี่น้องทั้งหมด 6 คน เติบโตในครอบครัวมุสลิม ที่นับถือนิกายชีอะห์ ในจังหวัดปทุมธานี (บิดานับถือนิกายชีอะห์) แต่ตนเองนับถือศาสนาอิสลาม นิกายซุนนีย์ (มารดานับถือนิกายซุนนีย์) ต้นตระกูลเฉกอะหมัด นามสกุล "บุญยรัตกลิน" (อ่านว่า บุน-ยะ-รัด-กะ-ลิน) เป็นนามสกุลพระราชทานจากรัชกาลที่ 6 มีที่มาจากการที่หนึ่งในสาแหรกฝั่งย่าเป็นทหารเรือ สังกัดพรรคกลิน คือหลวงพินิจกลไก (บุญรอด) พลเอก สนธิ มีชื่อทางมุสลิมว่า "อับดุลเลาะห์ อหะหมัดจุฬา" ได้ฉายาจากสื่อมวลชนทั่วไปว่า "บิ๊กบัง"
พลเอก สนธิ มีภรรยาทั้งหมด 3 คน ภรรยาคนแรกชื่อ สุกัญญา จดทะเบียนสมรสขณะที่ พลเอก สนธิ ยังเป็นพลโทภรรยาคนที่สองชื่อ ปิยะดา จดทะเบียนสมรสเมื่อเป็นนายพล ภรรยาคนที่สามชื่อ วรรณา ปัจจุบันอาศัยอยู่กันทั้งหมดแม้ว่าการมีภรรยาสี่คนจะเป็นเรื่องผิดกฎหมายในประเทศไทยก็ตาม อย่างไรก็ตาม นายอารีย์ วงศ์อารยะ
 วันที่ 28 พฤศจิกายน พ.ศ. 2550 พลเอก สนธิ กล่าวว่า"ตนไม่ยื่นแสดงบัญชีรายการทรัพย์สินของภรรยาคนที่ 3 ต่อ ป.ป.ช. เนื่องจากไม่ได้เกี่ยวข้องกันทางกฎหมาย"
บุตรที่เกิดกับนางปิยะดา บุญยรัตกลิน มี 2 คน คือ
นาวาตรี นิธิ บุญยรัตกลิน (ป๊อป)
นายนิรินทร์ บุญยรัตกลิน (ไปป์)
บุตรที่เกิดกับนางวรรณา บุญยรัตกลิน มี 2 คน คือ
พันตำรวจเอก สุทธิเวท บุญยรัตกลิน
พันตรี สุธาวิทย์ บุญยรัตกลิน
บุตรที่เกิดกับนางสุกัญญา บุญยรัตกลิน มี 2 คน คือ
นายเอกรินทร์ บุญยรัตกลิน
ร้อยโทหญิง ศศิภา บุญยรัตกลิน (พลอย)
ประวัติ > การศึกษา

พลเอก สนธิ ศึกษาในระดับประถมและมัธยมที่ โรงเรียนวัดพระศรีมหาธาตุ และศึกษาต่อโรงเรียนเตรียมทหาร (รุ่นที่ 6) และศึกษาต่อ โรงเรียนนายร้อยพระจุลจอมเกล้า เหล่าทหารราบ (รุ่นที่ 17) และได้ศึกษาในระดับอุดมศึกษาระดับปริญญาโท สาขาศิลปศาสตร์มหาบัณฑิต (การทหาร) โรงเรียนเสนาธิการทหารบก สถาบันวิชาการทหารบกชั้นสูง และวิทยาลัยป้องกันราชอาณาจักร (รุ่นที่ 42) ในปี พ.ศ. 2556 จบการศึกษาปริญญาเอก สาขารัฐศาสตร์ (สาขาวิชาการเมือง) มหาวิทยาลัยรามคำแหง รุ่นแรกของคณะ โดยมีพลเอก สนธิ บุญยรัตกลิน เป็นประธานรุ่น ที่มีอายุมากที่สุดคือ 63 ปีนอกจากนี้ได้มีหลักสูตรพิเศษอื่น ได้แก่
หลักสูตรส่งทางอากาศและหลักสูตรจู่โจม โรงเรียนศูนย์การทหารราบ
หลักสูตรชั้นนายร้อยทหารราบ หลักสูตรสงครามทุ่นระเบิด โรงเรียนศูนย์การทหารช่าง
หลักสูตรผู้บังคับหมวดช่างโยธาและกระสุน โรงเรียนศูนย์การทหารราบ
หลักสูตรภาษาอังกฤษ โรงเรียนยุทธศึกษาทหารบก
หลักสูตรลาดตระเวนระยะไกล โรงเรียนสงครามพิเศษ โรงเรียนเสนาธิการทหารบก
หลักสูตรหลักประจำ ชุดที่ 57
การรับราชการ

ผู้บังคับหมวดปืนเล็ก กองร้อยอาวุธเบา กองพันทหารราบ ศูนย์การทหารราบ
ผู้บังคับหมวดปืนเล็ก กองร้อยอาวุธเบา กองพันทหารราบที่ 2 กองพลทหารอาสาสมัคร ผลัดที่ 2
รองผู้บังคับกองร้อยลาดตระเวนระยะไกลที่ 9 กาญจนบุรี
ผู้บังคับการกรมรบพิเศษที่ 1 รองผู้บัญชาการกองพลรบพิเศษที่ 1
ผู้บัญชาการกองพลรบพิเศษที่ 1 รองผู้บัญชาการ หน่วยบัญชาการสงครามพิเศษ
ผู้บัญชาการหน่วยบัญชาการสงครามพิเศษ
ได้รับการแต่งตั้งเป็นนายทหารราชองครักษ์พิเศษ เมื่อวันที่ 1 ธันวาคม พ.ศ. 2547 จนพ้นจากการปฏิบัติหน้าที่
ได้รับโปรดเกล้าฯ แต่งตั้งเป็นผู้ช่วยผู้บัญชาการทหารบก และผู้บัญชาการทหารบก
ประธานคณะกรรมการบริหารจัดการให้เป็นไปตามนโยบายและยุทธศาสตร์เสริมสร้างสันติสุขจังหวัดชายแดนภาคใต้
พลเอก สนธิ เป็นนายทหารของหน่วยรบพิเศษ ที่ผ่านการรบด้านการปราบปราม ผกค. ด้าน อ.กุยบุรี และ จ.ปราจีนบุรี รวมถึงการออกไปรบที่ประเทศเวียดนามใต้และกัมพูชา
บทบาททางการเมือง > รัฐประหารในประเทศไทย พ.ศ. 2549

บทความหลัก: รัฐประหารในประเทศไทย พ.ศ. 2549
วันที่ 19 กันยายน พ.ศ. 2549 พลเอก สนธิ เป็นหัวหน้าคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ก่อรัฐประหาร ยึดอำนาจการปกครองของ รัฐบาล พ.ต.ท. ทักษิณ ชินวัตร ซึ่งเกิดขึ้นก่อนจะมีการเลือกตั้งเดือนหน้า และ ซึ่งอยู่ระหว่างการประชุมสหประชาชาติที่นครนิวยอร์ก
อนึ่งในวันที่ 19 กันยายน พ.ศ. 2549 พลเอก สนธิ เป็นหัวหน้าคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ได้มีประกาศคำสั่งให้อำนาจหน้าที่ของนายกรัฐมนตรีเป็นของหัวหน้าคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุขคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ดังนั้นจึงให้ถือว่า พลเอก สนธิ บุญยรัตกลิน เคยดำรงตำแหน่งรักษาการนายกรัฐมนตรีด้วย
หลังจากมีการจัดตั้งรัฐบาลแล้ว พลเอก สนธิ ได้เปลี่ยนตำแหน่งจากหัวหน้าคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ไปเป็นประธานคณะมนตรีความมั่นคงแห่งชาติ
หลังเกษียณอายุราชการในปี พ.ศ. 2550 พลเอก สนธิ ได้รับพระราชทานโปรดเกล้า ฯ ให้ดำรงตำแหน่งรองนายกรัฐมนตรี มีหน้าที่ดูแลความมั่นคงโดยเฉพาะ ในรัฐบาลพล.อ. สุรยุทธ์ จุลานนท์
บทบาททางการเมือง > หัวหน้าพรรคมาตุภูมิ

หลังพ้นจากตำแหน่งรองนายกรัฐมนตรี พลเอก สนธิ ก็มักปรากฏข่าวคราวว่าจะเล่นการเมือง โดยจะเป็นหัวหน้าพรรคเอง ในที่สุด ในวันที่ 18 พฤศจิกายน พ.ศ. 2552 พลเอก สนธิก็รับตำแหน่งประธานพรรคมาตุภูมิ ซึ่งเป็นพรรคการเมืองที่ก่อตั้งโดยนักการเมืองใน 3 จังหวัดชายแดนภาคใต้ที่เป็นมุสลิม โดยมีเป้าหมายหวังฐานเสียงใน 3 จังหวัดชายแดนภาคใต้
 และรับตำแหน่งหัวหน้าพรรคในปี พ.ศ. 2554 โดยการเลือกตั้งในวันที่ 3 กรกฎาคม พ.ศ. 2554 ได้ลงรับสมัครเลือกตั้งแบบบัญชีรายชื่อลำดับที่ 1 พรรคมาตุภูมิ
บทบาททางการเมือง > ประธานคณะกรรมาธิการปรองดองฯ

พลเอก สนธิ กล่าวในฐานะประธานกรรมาธิการปรองดองว่า ที่ผ่านมา ความพยายามในการสร้างความปรองดอง แต่ยังไม่ประสบความสำเร็จ ดังนั้น สภาจึงเป็นทางออกที่เหลืออยู่ ทั้งนี้ทราบดีว่า กรรมาธิการแต่ละคนมีความเชื่อต่างกัน แต่ขอให้ทุกคนให้อภัยกัน
บทบาททางการเมือง > พรรคชาติไทยพัฒนา

พลเอก สนธิ ได้เข้าร่วมงานการเมืองกับพรรคชาติไทยพัฒนา และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคชาติไทยพัฒนา ลำดับที่ 8 แต่ไม่ได้รับเลือกตั้ง
บัญชีทรัพย์สิน

วันที่ 27 พฤศจิกายน พ.ศ. 2550 สำนักงานคณะกรรมการป้องกันและปราบปรามการทุจริตแห่งชาติได้เปิดเผยรายการบัญชีทรัพย์สิน และหนี้สินของคณะรัฐมนตรี ในรัฐบาล พลเอก สุรยุทธ์ จุลานนท์ โดย พลเอก สนธิ บุญยรัตกลิน ยื่นบัญชีทรัพย์สินเข้ารับตำแหน่งรองนายกรัฐมนตรีมีทรัพย์สิน 38,796,977 บาท ประกอบด้วยเงินฝากในธนาคารพาณิชย์ 10,241,195 บาท เงินฝากในสถาบันการเงินอื่น 13,355,541 บาท หลักทรัพย์รัฐบาล และรัฐบาลค้ำประกัน 142,600 บาท หลักทรัพย์จดทะเบียนและรับอนุญาต 6,393,240 บาท หลักทรัพย์และเงินลงทุนอื่น 4,664,400 บาท สิ่งปลูกสร้าง 1 หลัง มูลค่า 4 ล้านบาท ภรรยาทั้ง 2 คน ที่จดทะเบียนสมรสคือ นางสุกัญญา มีทรัพย์สินกว่า 14 ล้านบาท และ นางปิยะดา 42 ล้านบาท บุตรสาวที่ยังไม่บรรลุนิติภาวะกว่า 3 แสนบาท ซึ่งรวมทั้งครอบครัวแล้วมีทรัพย์สินกว่า 94 ล้านบาท
ความชื่นชอบส่วนตัว

พลเอก สนธิชอบเล่นกีฬามาก โดยเฉพาะฟุตบอลและเทนนิส และชอบ แมนเชสเตอร์ยูไนเต็ด
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2515 –  เหรียญชัยสมรภูมิ การรบ ณ สาธารณรัฐเวียดนาม (ช.ส.) (ประดับเปลวระเบิด)
พ.ศ. 2516 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2525 –  เหรียญราชการชายแดน (ช.ด.)
พ.ศ. 2532 –  เหรียญจักรมาลา (ร.จ.ม.)
พ.ศ. 2500 –  เหรียญงานฉลอง 25 พุทธศตวรรษ
เครื่องราชอิสริยาภรณ์ > ต่างประเทศ

สหรัฐ :
พ.ศ. 2513 –  เหรียญคอมเมนเดชัน (ทหารบก) ประดับ วี
เวียดนามใต้ :
พ.ศ. 2516 –  แกลแลนทรี่ครอส ประดับใบปาร์ม
พ.ศ. 2513 –  เหรียญรณรงค์เวียดนาม
มาเลเซีย :
พ.ศ. 2550 –  เครื่องราชอิสริยาภรณ์เกปาละวานัน อังกะตัน เตนเตรา ชั้นที่ 1
สิงคโปร์ :
พ.ศ. 2550 –  เหรียญปิงกัต จาซา เกมิลัง (เท็นเทรา)
เลื่อยโซ่

เลื่อยโซ่ตัดแผ่นไม้เล็ก ๆ
เลื่อยโซ่  (chainsaw หรือ chain saw) คือ เลื่อยที่ใช้พลังงานขับเคลื่อนสามารถพกพาไปไหนได้ มีที่ตัดเป็นชุดฟันเลื่อยที่ติดอยู่กับโซ่หมุนที่ขับเคลื่อนไปตามแถบนำทาง
เลื่อยโซ่สมัยใหม่มักใช้พลังงานจากน้ำมันเบนซินหรือไฟฟ้า และใช้ในกิจกรรมต่าง ๆ เช่น การโค่นต้นไม้ ตัดแต่งกิ่ง ตัดแต่งกิ่ง ตัดแนวกันไฟในการดับเพลิงป่า ตัดฟืน ยังมีเลื่อยสำหรับตัดคอนกรีตและตัดน้ำแข็ง เลื่อยโซ่สมัยใหม่นำมาใช้ครั้งแรกในการผ่าตัด โดยมีการจดสิทธิบัตรเลื่อยโซ่สำหรับไม้ในช่วงปลายคริสต์ศตวรรษที่ 19
มาววี

วีรบุรุษและอันธพาลในเรื่องปรัมปราพอลินีเชีย
มาววีจับดวงอาทิตย์ ภาพวาดด้วยปากกาและหมึกโดย Arman Manookian, ประมาณ ค.ศ. 1927, พิพิธภัณฑ์ศิลปะโฮโนลูลู
มาววี (ฮาวาย/มาวรี: Māui) เป็นวีรบุรุษวัฒนธรรมและอันธพาลผู้ยิ่งใหญ่ในเรื่องปรัมปราพอลินีเชีย มาววีได้รับการนับถือน้อยมากเพราะไม่ถือกันว่าเป็นเทพเจ้า (มนุษย์ครึ่งเทพ) แต่ถือเป็นวีรบุรุษในคติชนมากกว่า ต้นกำเนิดของมาววีมีความแตกต่างกันไปในแต่ละวัฒนธรรม แต่วีรกรรมหลัก ๆ หลายครั้งของมาววียังคงค่อนข้างคล้ายคลึงกัน
เรื่องราววีรกรรมและการผจญภัยของมาววีได้รับการเล่าขานไปทั่วพื้นที่ส่วนใหญ่ของพอลินีเชีย ซึ่งสามารถสืบย้อนไปได้ไกลทางตะวันตกถึงหมู่เกาะนอกชายฝั่งของเกาะนิวกินี บางวีรกรรมที่ปรากฏทั่วไปในวัฒนธรรมพอลินีเซีย ได้แก่ การขโมยไฟจากยมโลกมาให้มนุษย์, การใช้ตะขอวิเศษเกี่ยวเอาหมู่เกาะขึ้นมา และการจับดวงอาทิตย์เพื่อยืดช่วงเวลากลางวันให้ยาวขึ้น ลักษณะของเมาอิที่นำเสนอออกมามีความแตกต่างกันไปในแต่ละชนชาติ ตั้งแต่ชายหนุ่มรูปงาม ไปจนถึงนักบวชพเนจรชราผู้เฉลียวฉลาด แม้กล่าวกันว่ามาววีนั้นมีลักษณะเป็นอันธพาลหรือ "kolohe" อย่างมาก  แต่หลายสิ่งที่มาววีทำก็เพื่อทำให้ชีวิตของผู้คนดีขึ้น
ในวัฒนธรรมประชานิยม

มาววีปรากฏในภาพยนตร์แอนิเมชันคอมพิวเตอร์ 3 มิติแนวดนตรีของวอลต์ดิสนีย์แอนิเมชันสตูดิโอส์ใน ค.ศ. 2016 เรื่อง ผจญภัยตำนานหมู่เกาะทะเลใต้ (Moana) และภาพยนตร์ภาคต่อใน ค.ศ. 2024 เรื่อง โมอาน่า 2 (Moana 2) มาววีในภาพยนตร์ให้เสียงพากย์โดยดเวย์น จอห์นสัน มาววีในภาพยนตร์ถูกพ่อแม่ที่เป็นมนุษย์ทอดทิ้งตั้งยังเป็นทารก  เหล่าเทพรู้สึกสงสารจึงทำให้มาววีเป็นครึ่งเทพและมอบตะขอตกปลาวิเศษที่ทำให้มาววีมีความสามารถในการเปลี่ยนแปลงรูปร่าง มาววีกระทำปาฏิหาริย์ต่าง ๆ เพื่อให้ได้ความรักจากมนุษยชาติคืนมา การกระทำปาฏิหาริย์แต่ละครั้งจะทำให้มาววีได้รับรอยสักที่เคลื่อนไหวได้ เป็นที่เล่าขานว่ามาววีขโมยหัวใจของเทฟิติ เทพีแห่งเกาะผู้ทรงพลังและเป็นผู้สร้างชีวิต โมอาน่า ตัวละครเอกของภาพยนตร์โน้มน้าวมาววีให้ช่วยเหลือเธอในการนำหัวใจของเทฟิติไปคืน ในเพลงที่มาววีร้องชื่อ "ยัวร์เวลคัม" (You're Welcome; "ไม่ต้องห่วง") ที่ประพันธ์โดยลิน-มานูเอล มิรันดา มาววีกล่าวถึงวีรกรรมต่าง ๆ ของตนที่ถูกพูดถึงในนิทานพื้นบ้าน มาววีรูปแบบนี้มีการผสมผสานองค์ประกอบจากเรื่องเล่าพอลินีเชียต่าง ๆ
บรรณานุกรม

E.R. Tregear, Maori-Polynesian Comparative Dictionary (Lyon and Blair: Lambton Quay, 1891).
M. Beckwith, Hawaiian Mythology (University of Hawaii Press: Honolulu, 1970).
W.D. Westervelt, Legends of Maui (Hawaiian Gazette: Honolulu, 1910).
W.D. Westervelt, Legends of Gods and Ghosts (Hawaiian Mythology) (Press of George H. Ellis, Co.: Boston, 1915).
E.S. Craighill Handy, Polynesian Religion (The Museum of Polynesian Religion: Honolulu, 1927).
Westervelt, W.D. (2010). Legends of Ma-ui: A demi god of Polynesia, and of his mother Hina. Honolulu, HI: The Hawaiian Gazette Co.
Westervelt, W. D. (n.d.). V. Retrieved April 10, 2019, from http://www.sacred-texts.com/pac/maui/maui08.htm
Westervelt, W. D. (n.d.). II. Retrieved April 10, 2019, from http://www.sacred-texts.com/pac/maui/maui05.htm
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มาววี
ผู้เข้าร่วมขบวนพาเหรดในเทศกาลเมร์รีมอนาร์กในฮิโล รับบทแสดงเป็นมาววี โดยอิงจากตัวละครมาววีในภาพยนตร์ ค.ศ. 2016 เรื่อง ผจญภัยตำนานหมู่เกาะทะเลใต้
พระราชวังเสียนหยาง

34°24′57″N 108°51′45″E﻿ / ﻿34.415817°N 108.862563°E﻿ / 34.415817; 108.862563
แบบจำลองของพระราชวังเสียนหยางที่ 1
แบบจำลองซากทางโบราณคดีของพระราชวังเสียนหยางที่ 1
พระราชวังเสียนหยาง (咸陽宮) ตั้งอยู่ใน (รัฐฉิน) เมืองเสียนหยาง (咸陽) ปัจจุบันอยู่ห่างจากเสียนหยาง มณฑลส่านซี ไปทางทิศตะวันออก 15 กิโลเมตร (9 ไมล์) เป็นพระราชวังของรัฐฉินก่อนการรวมประเทศจีน และกลายเป็นพระราชวังของจักรพรรดิฉินที่ 1 เมื่อจีนรวมเป็นหนึ่งเดียว
พระราชวังแห่งนี้เป็นอาคารแบบขั้นบันไดที่ซับซ้อนและมีภาพจิตรกรรมฝาผนังที่ประณีตอยู่ภายใน มีการค้นพบสามแห่ง ได้แก่ พระราชวังเสียนหยางที่ 1 พระราชวังเสียนหยางที่ 2 และพระราชวังเสียนหยางที่ 3
พระราชวังถูกเผาทำลายโดย เซียงอวี่ หลังการล่มสลายของราชวงศ์ฉิน
เพื่อทดแทนพระราชวังเสียนหยาง จักรพรรดิฉินที่ 1 ได้เริ่มก่อสร้างพระราชวังแห่งที่สอง คือ พระราชวังเอฝาง (阿房宮 - มีความหมายว่า "พระราชวังบนเนินเขา") ซึ่งตั้งอยู่ทางทิศใต้ของ (รัฐฉิน) เมืองเสียนหยาง 20 กิโลเมตร (12 ไมล์) หรือปัจจุบันอยู่ห่างจากซีอาน (西安) ไปทางตะวันตก 15 กิโลเมตร (9 ไมล์) คาดว่าพระราชวังอาจยังสร้างไม่เสร็จสมบูรณ์ก่อนการล่มสลายของราชวงศ์ฉิน
ดาบสำริด (เจี้ยน) พระราชวังฉิน
อิฐกลวงลวดลายเรขาคณิต ขุดค้นจากซากพระราชวังเสียนหยางที่ 1
ลูกบิดประตูสำริด พระราชวังเสียนหยางที่ 1
กระเบื้องชายคาลายจั๊กจั่น ขุดค้นจากซากพระราชวังเสียนหยางที่ 1
อิฐสี่เหลี่ยมลายข้าวหลามตัด ขุดค้นจากซากพระราชวังเสียนหยางที่ 1
อิฐกลวงลายมังกร ขุดค้นจากซากพระราชวังเสียนหยางที่ 1
ท่อระบายน้ำจากแหล่งขุดค้น
งาช้าง

งาช้างแกะสลักจากอิตาลีสมัยศตวรรษที่ 11 ที่พิพิธภัณฑ์ลูฟร์
งา (ivory) เป็นวัสดุสีขาที่แข็งที่ได้มาจากอวัยวะสัตว์ที่เรียกว่า งา (โดยทั่วไปคือช้าง จึงเรียก งาช้าง) รวมถึงฟันของสัตว์ซึ่งประกอบด้วยเนื้อฟันเป็นหลัก ซึ่งเป็นโครงสร้างทางกายภาพอย่างหนึ่งของฟันและงา โครงสร้างทางเคมีของฟันและงาของสัตว์เลี้ยงลูกด้วยนมนั้นเหมือนกันไม่ว่าจะมีต้นกำเนิดมาจากสายพันธุ์ใดก็ตาม แต่งาช้างมีโครงสร้างที่เป็นคอลลาเจนที่มีแร่ธาตุ การค้าฟันและงาบางชนิดนอกเหนือจากช้างนั้นได้รับการยอมรับและแพร่หลาย ดังนั้นคำว่า "งา" (ivory) จึงสามารถใช้เรียกได้ทั้งฟันหรืองาของสัตว์เลี้ยงลูกด้วยนม และเพื่อการค้า มีขนาดใหญ่พอที่จะแกะสลักหรือ เจียรได้
พระเทพมงคลนายก (สิงห์ อินทปัญโญ)

| พระเทพมงคลนายก (สิงห์ อินทปัญโญ)> ส่วนบุคคล |
| --- | --- |
เกิด: 13 พฤศจิกายน พ.ศ. 2481
มรณภาพ: 13 พฤศจิกายน พ.ศ. 2560 (79 ปี)   วัดโพธิสมภรณ์ กรุงเทพมหานคร
นิกาย: ธรรมยุติกนิกาย
การศึกษา: นักธรรมชั้นเอก เปรียญธรรม 6 ประโยค
ตำแหน่งชั้นสูง
ที่อยู่: วัดโพธิสมภรณ์ อุดรธานี
ผู้ดำรงตำแหน่งก่อนหน้า: พระอุดมญาณโมลี (จันทร์ศรี จนฺททีโป)
ผู้ดำรงตำแหน่งถัดมา: พระราชสารโกศล (วงศ์ไทย สุภวํโส)
อุปสมบท: 30 กรกฎาคม พ.ศ. 2500
พรรษา: 60
ตำแหน่ง: เจ้าอาวาสวัดโพธิสมภรณ์ เจ้าคณะจังหวัดอุดรธานี (ธ) ที่ปรึกษามหาเถรสมาคม (มส.)
พระเทพมงคลนายก (สิงห์ อินทปญโญ) เดิมชื่อ สิงห์ ลาโพธิ์ เกิดวันที่ 13 พฤศจิกายน พ.ศ.2481 เป็นอดีตเจ้าคณะจังหวัดอุดรธานี อดีตเจ้าอาวาสวัดโพธิสมภรณ์ อดีตที่ปรึกษามหาเถรสมาคม
ประวัติ

พระเทพมงคลนายก (สิงห์ อินทปญโญ ) เดิมชื่อ สิงห์ ลาโพธิ์ เกิดวันที่ 13 พฤศจิกายน พ.ศ.2481 บิดาชื่อ นายเป ลาโพธิ์ มารดาชื่อ นางสอน ลาโพธิ์ เป็นชาวบ้านโพธิ์หมากแข้ง ตำบลโพธิ์หมากแข้ง อำเภอบึงกาฬ จังหวัดหนองคาย